Potrivit site-ului UMF Cluj-Napoca, unde au fost publicate rezultatele examenului de admitere susţinut miercuri, Teodora Popa a obţinut nota 7,47, ultima medie de admitere la buget la Facultatea de Medicină fiind 8,14.

Potrivit unui comunicat al UMF Cluj-Napoca transmis joi, la examenul de admitere din acest an au concurat, în total, 1.800 de candidaţi pentru 650 de locuri bugetate şi 318 de locuri cu taxă.

La Medicină au fost 827 candidaţi înscrişi pe 300 de locuri, concurenţa fiind de 2,70/loc, prima notă la locuri bugetate fiind 10, iar ultima notă 8,14. La locurile cu taxă la Medicină prima notă cu care s-a intrat a fost 9,37, iar ultima notă 7,94.

Teodora Popa, absolventă a Colegiului Naţional “Ştefan cel Mare” din Suceava, a obţinut media 9,26 la Bacalaureat.